73. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 494 της 14/27 Δεκ. 1983 (ΦΕΚ Α΄ 186)  (Διόρθ. σφαλμ. στο ΦΕΚ Α΄ 19/23  Φεβρ. 1983) Ίδρυση τάξεων υποδοχής για την Εκπαίδευση τέκνων υπηκόων Κρατών μελών ή και μη μελών των Ευρωπαϊκών Κοινοτήτων. Έχοντας υπόψη: α)Το άρθρ. 2 του Νόμ. 945/79 (ΦΕΚ 170/τ.Α/79) σε συνδυασμό με το άρθρ. 4 παρ. 1 του Νόμ. 1338/83, ΦΕΚ 34/τ.Α΄/17.3.1983). β)Το άρθρ. 3 του Νόμ. 1104/1980 (ΦΕΚ 298/Α΄) «περί εκπροσωπήσεως της Ελλάδος στις Ευρωπαϊκές Κοινότητες, ιδρύσεως Διπλωματικών και Προξενικών Αρχών και ρυθμίσεως άλλων συναφών οργανωτικών θεμάτων», σε συνδυασμό με την παρ. 1 του άρθρ. 3 του Π.Δ. 574/1982 «Ανακατανομή των αρμοδιοτήτων των Υπουργείων» (ΦΕΚ 104/τ.Α΄/30.8.82). γ)Την αριθ. 548/382/19.9.83 απόφαση «Για ανάθεση αρμοδιοτήτων στους Υφυπουργούς Οικονομικών» (ΦΕΚ 548/1983 τ.Β΄). δ)Την αριθ. 779/1983 γνωμοδότηση του Συμβουλίου της Επικρατείας, μετά από πρόταση των Υπουργών Προεδρίας της Κυβέρνησης, Εθνικής Οικονομίας, Εθνικής Παιδείας και Θρησκευμάτων, Εργασίας και του Υφυπουργού Οικονομικών, αποφασίζουμε: Άρθρ.1.-1.Σκοπός του παρόντος π.δ/τος είναι η προσαρμογή της νομοθεσίας προς την οδηγία του Συμβουλίου των ΕΚ 77/486/ΕΟΚ της 25ης Ιουν. 1977 «περί της σχολικής φοιτήσεως των τέκνων των διακινουμένων εργαζομένων» καθώς και η συμμόρφωση προς το εδαφ. Ι της παρ. ΙV του ψηφίσματος του Συμβουλίου και των Υπουργών Παιδείας που συνήλθαν στο πλαίσιο του Συμβουλίου της 9ης Φεβρ. 1976 «περί προγράμματος δράσεως στον τομέα της εκπαιδεύσεως» που δημοσιεύθηκαν στην ελληνική γλώσσα στην Επίσημη Εφημερίδα, των Ε.Κ. Ειδική Έκδοση τεύχος 05 Τόμος 002 σελ. 189 και 73 αντιστοίχως. 2.Το παρόν Π.Δ/γμα εφαρμόζεται στα τέκνα, που υπόκεινται στην υποχρεωτική σχολική φοίτηση, συντηρούμενα από υπηκόους Κρατών-μελών και μη μελών των Ευρωπαϊκών Κοινοτήτων που κατοικούν στην Ελληνική επικράτεια, όπου ασκούν ή έχουν ασκήσει μισθωτή δραστηριότητα. (Αντί για τη σελ. 350,677(α) Σελ. 350,677(β) Τεύχος ΙΒ-4-1 Σελ. 105 Ίδρυση τάξεων υποδοχής Άρθρ.2.-1.Με απόφαση του Υπουργού Εθνικής Παιδείας και Θρησκευμάτων ιδρύονται τάξεις υποδοχής για τέκνα υπηκόων που προέρχονται από άλλα Κράτη μέλη των Ευρωπαϊκών Κοινοτήτων και εργάζονται ή έχουν εργασθεί στην Ελλάδα. 2.Με την εκπαίδευση στις τάξεις αυτές η οποία και παρέχεται δωρεάν, επιδιώκεται: α)Η διδασκαλία της Ελληνικής γλώσσας και των λοιπών μαθημάτων σύμφωνα με τις δυνατότητες και τις ιδιαίτερες ανάγκες των μαθητών αυτών με στόχο την αποτελεσματικότερη μάθηση και διευκόλυνση προσαρμογής τους στο σχολικό σύστημα και στην κοινωνική ζωή της Ελλάδας. β)Η διδασκαλία της γλώσσας και του πολιτισμού της χώρας προέλευσης, συντονισμένη με το πρόγραμμα των λοιπών μαθημάτων της τάξης, με στόχο τη διατήρηση και καλλιέργεια της Εθνικής ταυτότητας των μαθητών, καθώς επίσης και της προετοιμασίας τους για επανεξέταση στο εκπαιδευτικό σύστημα της χώρας προέλευσης, σε περίπτωση παλιννόστησης. 5.Οι τάξεις αυτές ιδρύονται, ύστερα από εισήγηση των οικείων προϊσταμένων των Διευθύνσεων και Γραφείων Δημοτικής ή Μέσης Γενικής Εκπαίδευσης, σε λειτουργούντα Νηπιαγωγεία, Δημοτικά Σχολεία και Γυμνάσια της χώρας εφόσον συγκεντρώνονται κατά τάξη τουλάχιστο 8 παιδιά της ίδιας γλωσσικής προέλευσης. Όταν ο αριθμός των μαθητών υπερβαίνει τους 25, η τάξη χωρίζεται σε τμήματα. Σελ. 350,678(β)  Τεύχος ΙΒ-4-1 Σελ. 106 32.Δ.γ.73 Εγγραφές, Εξετάσεις, Αναλυτικά Προγράμματα κλπ. Μέσης Εκπαίδευσης Θέματα σπουδών Άρθρ.3.-1.Για τις εγγραφές και μετεγγραφές των μαθητών των τάξεων υποδοχής εφαρμόζονται ανάλογα οι διατάξεις των άρθρ. 1,2 και 5 του Ν.Δ. 155/1978 (Φ. 33/Α) του άρθρ. 17 του Ν.Δ. 154/73 (Φ. 219/Α) και του άρθρου μόνου του Π.Δ. 297/ 1978 (Φ. 64/Α). Για την εγγραφή απαιτείται ακόμη βεβαίωση ιθαγένειας και έγγραφο αρμόδιας Αρχής από το οποίο να προκύπτει η ιδιότητα με την οποία εργάζεται ή έχει εργαστεί ο γονέας στην Ελλάδα. 2.Για τη φοίτηση, τους τίτλους σπουδών και τα λοιπά εκπαιδευτικά θέματα σπουδών εφαρμόζονται ανάλογα οι διατάξεις που ισχύουν κάθε φορά για τα σχολεία της Γενικής Εκπαίδευσης. 3.Στις τάξεις υποδοχής εφαρμόζεται το ωρολόγιο και αναλυτικό πρόγραμμα και το σύστημα προαγωγής και απόλυσης των μαθητών των σχολείων της Γενικής Εκπαίδευσης της ημεδαπής, το οποίο αναπροσαρμόζεται κατάλληλα από το Κέντρο Εκπαιδευτικών Μελετών και Επιμόρφωσης (ΚΕΜΕ), ώστε να εξυπηρετούνται επαρκώς οι εκπαιδευτικοί στόχοι του δ/τος αυτού και εγκρίνεται με απόφαση του Υπουργού Εθνικής Παιδείας και Θρησκευμάτων, που δημοσιεύεται στην Εφημερίδα της Κυβερνήσεως. Διδακτικό προσωπικό Άρθρ.4.-1.Για τη διδασκαλία των μαθημάτων του ελληνόγλωσσου προγράμματος διατίθεται, σύμφωνα με τις κείμενες διατάξεις, από τη δημόσια εκπαίδευση το αναγκαίο διδακτικό προσωπικό, κατά προτίμηση από Εκπαιδευτικούς που έχουν προϋπηρεσία σε ελληνικά σχολεία του εξωτερικού και έχουν επαρκή γνώση της ξένης γλώσσας που διδάσκεται στις τάξεις υποδοχής. 2.Η διδασκαλία του ξενόγλωσσου προγράμματος γίνεται από: α)Δημόσιους εκπαιδευτικούς που διατίθενται σύμφωνα με τις κείμενες διατάξεις και γνωρίζουν άριστα την ξένη γλώσσα, που διδάσκεται στις τάξεις υποδοχής. β)Εκπαιδευτικούς χωρών-μελών της ΕΟΚ, που διατίθενται από τη χώρα τους, για το σκοπό αυτόν, ειδικά καταρτισμένους. γ)Ιδιώτες ημεδαπούς που έχουν τα επιστημονικά προσόντα του δημοσίου εκπαιδευτικού, αντίστοιχης ειδικότητας, γνωρίζουν αρκετά την ξένη γλώσσα που διδάσκεται στις τάξεις υποδοχής και έχουν ειδική επιμόρφωση για το έργο αυτό. δ)Ιδιώτες αλλοδαπούς που έχουν τα επιστημονικά προσόντα των εκπαιδευτικών της χώρας προέλευσής τους και γνωρίζουν άριστα την ξένη γλώσσα που διδάσκεται στις τάξεις υποδοχής. 3.Όσοι ανήκουν στις περιπτ. β, γ και δ της προηγούμενης παραγράφου προσλαμβάνονται με σύμβαση εργασίας ιδιωτικού δικαίου ορισμένου χρόνου, που μπορεί να ανανεώνεται. 4.Ως προς την πρόσληψη, την αμοιβή και τα λοιπά σχετικά θέματα εφαρμόζονται ανάλογα οι διατάξεις του Νόμ. 993/1979 (Φ. 281/Α). Με απόφαση των Υπουργών Προεδρίας της Κυβέρνησης, Οικονομικών και Εθνικής Παιδείας και Θρησκευμάτων καθορίζεται ο αριθμός των προσλαμβανομένων. Δαπάνες στέγασης και λειτουργίας Άρθρ.5.-Στον προϋπολογισμό εξόδων του Υπουργείου Εθνικής Παιδείας και Θρησκευμάτων εγγράφονται οι σχετικές πιστώσεις για τη μισθοδοσία και την επιμόρφωση του προσωπικού που εξυπηρετεί τη λειτουργία των τάξεων υποδοχής, καθώς και για τις κάθε είδους λειτουργικές δαπάνες των τάξεων αυτών. Ο τρόπος της επιμόρφωσης καθορίζεται με αποφάσεις του Υπουργού Εθνικής Παιδείας και Θρησκευμάτων. Άρθρ.6.-Με απόφαση του Υπουργού Εθνικής Παιδείας και Θρησκευμάτων είναι δυνατό να ιδρύονται και τάξεις υποδοχής για εκπαίδευση τέκνων υπηκόων που προέρχονται από χώρες μη μέλη των Ευρωπαϊκών Κοινοτήτων και εργάζονται στην Ελλάδα. Για τη λειτουργία των τάξεων αυτών εφαρμόζονται ανάλογα οι διατάξεις του δ/τος αυτού. 